Document ID: 31988R2442

*****
ΚΑΝΟΝΙΣΜΟΣ (ΕΟΚ) αριθ. 2442/88 ΤΗΣ ΕΠΙΤΡΟΠΗΣ
της 3ης Αυγούστου 1988
για την παράταση διάρκειας των συμβάσεων ιδιωτικής αποθεματοποίησης στον τομέα του χοιρείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και Πορτογαλίας, και ιδίως το άρθρο 90,
τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 3906/87 (2) και ιδίως το άρθρο 4 παράγραφος 6, το άρθρο 5 παράγραφος 4 και το άρθρο 7 παράγραφος 2,
Εκτιμώντας:
ότι ελήφθησαν μέτρα ενισχύσεων στην ιδιωτική αποθεματοποίηση από τον κανονισμό (ΕΟΚ) αριθ. 322/88 της Επιτροπής (3) και τον κανονισμό (ΕΟΚ) αριθ. 1186/88 της Επιτροπής (4)· ότι η κατάσταση της αγοράς του χοιρείου κρέατος εξελίχθηκε με τέτοιο τρόπο ώστε να φαίνεται σκόπιμη η παράταση της περιόδου αποθεματοποίησης·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Χοιρείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για τις ισχύουσες συμβάσεις ιδιωτικής αποθεματοποίησης, η διάρκεια της αποθεματοποίησης αυξάνεται κατά ένα μήνα με αίτηση του ενδιαφερομένου. Η παράταση αυτή αφορά τη συνολική ποσότητα που προβλέπεται στην εν λογω σύμβαση αποθεματοποίησης. Ο αποθεματιστής πληροφορεί τον οργανισμό παρέμβασης για την πρόθεσή του να παρατείνει την διάρκεια των συμβάσεων αποθεματοποίησης, τουλάχιστον τρεις εργάσιμες ημέρες πριν από την λήξη της σύμβασης.
Στην περίπτωση αυτή το ποσό της ενίσχυσης αυξάνεται σύμφωνα με το άρθρο 1 παράγραφος 2 των κανονισμών (ΕΟΚ) αριθ. 322/88 και (ΕΟΚ) αριθ. 1186/88.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 3 Αυγούστου 1988.

Labels: 3
11
17
6